《春怀三首（时世宗幸承天）》
明代·尹耕

闻道降胡说虏情，春来拟绝汉军营。
洋河川北云常黯，碣石山头月自明。
将士倔强时跋扈，朝廷赏罚在持衡。
凭轩北望堪魂断，况是天门万里程。

作者简介：（1513—?）明蔚州卫人，字子莘。嘉靖十一年进士。性嗜酒，好谈兵。授知州，免官家居。痛恨边臣玩忽，武备废弛，作《塞语》十一篇，申明边防虏势之要害。严嵩见而才之。起知州，数月中迁兵部员外郎，出为河间知府，大修武备。旋擢河南兵备佥事，被劾下狱，戍辽左。有《朔野集》。